दूध को फ्रीज़ करना फ्रीज़ किए दूध को सर्व करना फ्रोज़न दूध को पिघलाना
जब दूध फ्रीज़ होता है, तब यह तरल के मुकाबले थोड़ी और अधिक जगह लेता है। यदि आप कंटेनर को किनारे तक दूध से भर देते हैं, तो कंटेनर फ्रीज़र में फट सकता है, जिससे फ्रीज़र में गैदंगी फैल जाएगी। (खासकर जब आप मोटे कांच का जग इस्तेमाल कर रहे हैं)। अच्छी बात यह है कि, इस ब्लास्ट को रोकना संभव है — कंटेनर से लगभग एक कप दूध निकालें ताकि कंटेनर में ऊपरी तरफ कुछ इंच जगह बच जाएं। ऐसा करने से दूध को प्रसारित (expand) होने के लिए बहुत जगह मिल जाएगी। दूसरी तरफ, यदि आप पहले से ही एक या दो कप या उससे भी अधिक दूध पी चूके हैं, तो इस चरण को स्किप कर सकते हैं। एक बार यदि दूध फ्रीज़ हो जाए, तो उसपर लिखे एक्सपायरी डेट का बुनियादी तौर पर कोई मतलब नहीं है जब तक आप जमे दूध को फिर से पिघलाते नहीं हैं। इस कारण से, कंटेनर पर आज की तारीख और एक्सपायर होने के लिए बचे दिनों की संख्या लिखना एक उत्तम विचार है। आप मार्कर पेन का इस्तेमाल करके कंटेनर पर सीधे तारीख लिख सकते हैं, या यदि आप अपने कंटेनर के ऊपर नहीं लिखना चाहते हैं, तो मास्किंग टेप को लेबल के तौर पर कंटेनर के ऊपर इस्तेमाल कर सकते हैं। उदाहरण के लिए, यदि आज 21 मार्च है और दूध 26 मार्च को एक्सपायर हो रहा है, तो हम कंटेनर को इस तरह से लेबल कर सकते हैं "Frozen: MARCH 21 — 5 DAYS TO EXPIRE" ताकि जब हम इसे एक या दो महीने बाद भी पिघलाते हैं, तब भी आप जान पाएंगे कि इस पिघले दूध को कितने दिनों में पीकर समाप्त करना है। जब आप दूध को फ्रीज़ करने के लिए तैयार हो जाते है — तो लेबल किए गए कंटेनर को 0o F/C  से कम तापमान पर सेट किए गए फ्रीज़र में रखें। यदि पूरा कंटेनर फ्रीज़र में फिट नहीं होता है, तो दूध को कई छोटे कंटेनरों में विभाजित करने का विचार करें। लगभग एक दिन के भीतर, दूध को फ्रीज़ होकर ठोस होना चाहिए। जब दूध जम जाता है, तो आप दूध और फैट (Fat) को अलग-अलग देख सकते हैं। चिंता मत करें — यह फ्रीज़िंग प्रक्रिया के दौरान घटने वाली एक सामान्य बात है और यह पूरी तरह से सुरक्षित है। अधिकांश नूट्रिशनिस्ट (nutritionist) दूध को अधिकतम दो या तीन महीनों के लिए फ्रीज़र में स्टोर करने की सलाह देते हैं। कुछ और नूट्रिशनिस्ट छह महीने तक दूध को फ्रीज़ करने की सलाह देते हैं। लेकिन आम राय यह है कि दूध फ्रीज़र में बहुत लंबे समय तक रह सकता है, लेकिन समय के साथ यह धीरे-धीरे फ्रीज़र में अन्य वस्तुओं के स्वाद और गंध को अवशोषित करता है, और फिर यह दूध पीने के लिए कम स्वादिष्ट प्रतीत होता है। ध्यान दें कि फैट युक्त डेयरी उत्पाद, जैसे कि एग्नॉग (eggnog – अंडे से बनाया गया एक प्रकार का ड्रिंक), छांछ, तथा क्रीम की शेल्फ लाइफ आम तौर पर फ्रीज़ करने पर साधारण दूध के शेल्फ लाइफ जितनी ही (या उससे कम) होती है — साधारणतः इनकी शेल्फ लाइफ एक से दो महीने तक होती है। दूसरे विकल्प के तौर पर दूध फ्रीज़ करने के लिए कंटेनर की जगह आप आइस क्यूब ट्रे के हर एक भाग में दूध डालकर फ्रीज़ करने का विचार कर सकते हैं। यह विशेष रूप से उन लोगों के लिए एक बेहतरीन विकल्प है, जो अपने बेकिंग रेसिपीज़ में फ्रोज़न दूध का इस्तेमाल करने वाले हैं, क्योंकि फ्रोज़न दूध के बड़े टुकड़े में से छोटे-छोटे टुकड़े काटकर डालना या जमे हुए दूध का पिघलने तक इंतजार करने के बजाय आप शीघ्रता से इन छोटे दूध के आइस क्यूब्ज को अपनी रेसिपी में मिला सकते हैं। एक गिलास ताज़े दूध में फ्रोज़न आइस क्यूब मिलाना एक अच्छा विकल्प हो सकता है — यह दूध को ठंडा करता हैं, लेकिन साधारण आइस क्यूब की तरह पिघलने पर भी यह आइस क्यूब दूध को पतला नहीं करता है। मान लें कि जब आप दूध को फ्रीज़ करते हैं तब दूध ताजा था, तो दूध को पिघलाने के बाद भी इसकी "ताजगी" लगभग पहले जैसी ही होगी। इस प्रकार, अधिकतर पिघला हुआ दूध लगभग एक सप्ताह के लिए पीने या खाना पकाने की विधि में इस्तेमाल करने योग्य होता है। भले ही दूध दिखने में तथा गाढ़ेपन में थोड़ा भिन्न दिखाई दे रहा हो, लेकिन फिर भी यह पीने के लिए बिलकुल सुरक्षित है। ध्यान रहें, यदि दूध फ्रीज़ करते समय ताज़ा नहीं था, तो पिघलने के बाद भी वह ताजा नहीं रहेगा। दूसरे शब्दों में कहें तो, यदि दूध फ्रीज़ करते समय एक या दो दिन तक टिकने वाला है, तो फ्रोज़न दूध को पिघलाने के बाद भी वह एक या दो दिन तक ही अच्छा रहेगा। यह ध्यान देने की बात है कि फैट को दूध में समान रूप से मिलाने के लिए अपने हाथों से कंटेनर को हिलाने की जरूरत नहीं है। उदाहरण के लिए, ब्लेंडर या फूड प्रोसेसर जैसे मैकेनिकल उपकरण का इस्तेमाल करके आप जल्दी तथा आसानी से दूध को मिक्स करके स्मूथ और एकरूप टेक्सचर प्राप्त कर सकेंगे। यह दूध में बचे किसी भी बर्फ के टुकड़े को तोड़ने में भी आपकी मदद कर सकता है। यदि इन टुकड़ों को पहले क्रश न किया गया, तो दूध पीते समय आपको इन्हें चबाकर खाने की जरूरत होगी। सामान्य दूध की तुलना में पिघलाया हुआ दूध कभी-कभार कुछ अलग "दिखाई" दे सकता है — सामान्य दूध की तुलना में यह कभी-कभी थोड़ा चंकी और पतला दिखाई देता है। हालांकि पिघला हुआ दूध पीने के लिए पूरी तरह से सुरक्षित है, लेकिन दूध में दिखने वाले इन लक्षणों के कारण कुछ लोग इस दूध को पीना पसंद नहीं करते हैं। दूसरी तरफ, पिघला हुआ दूध का इस्तेमाल आमतौर पर खाना पकाने और बेकिंग रेसिपी में ताजे दूध के बदले में इस्तेमाल करने का एक उत्कृष्ट विकल्प है, जहां इसके बदले टेक्सचर का पता लगाना मुश्किल या असंभव होता है। फ्रोज़न दूध को पिघलाने की योजना हमेशा धीमी, अधिक समय लेने वाली प्रक्रिया होती है, न कि एक त्वरित प्रक्रिया। इस वजह से, दूध को पिघलाने का सबसे आसान तरीका आमतौर पर इसे फ्रीज़र से निकालकर रेफ्रिजरेटर में रखना है। रेफ्रिजरेटर का थोड़ा गर्म तापमान दूध को थोड़ा-थोड़ा पिघलाकर तरल स्थिति में लाने में मदद करता है। इस प्रक्रिया में कुछ समय लग सकता है — फ्रोज़न दूध को रेफ्रिजरेटर में पूरी तरह से पिघलने के लिए कम से कम तीन दिन का समय लग सकता है, लेकिन यह फ्रोज़न दूध की मात्रा पर निर्भर करता है। यदि आप जल्दी से दूध को पिघलाना चाहते हैं, तो बड़े बर्तन में ठंडा पानी लें (न कि गर्म पानी) तथा उसमें फ्रीज़ किए गए दूध के कंटेनर को डुबोएं। कंटेनर को पानी में डुबाकर रखने के लिए एक भारी वस्तु जैसे कास्ट आयरन के बर्तन का इस्तेमाल करें। यह प्रक्रिया रेफ्रिजरेटर में दूध को पिघलाने की तुलना में तेज होगी लेकिन इसमें भी कई घंटे लगेंगे, इसलिए धैर्य रखें। रेफ्रिजरेटर की तुलना में पानी में दूध पिघलाने की प्रक्रिया तेज होती है क्योंकि फ्रोज़न दूध का तापमान ठंडे पानी के तापमान से कम होता है, इसलिए ठंडे पानी से निकलने वाली उष्मा फ्रोज़न दूध की तरफ ट्रान्सफर होती है। क्योंकि उष्मा हमेशा अधिक तापमान से कम तापमान की ओर स्थानांतरित होती है। और तरल पदार्थ में ताप (heat energy) हवा की तुलना में बर्फ में अधिक प्रभावी ढंग से स्थानांतरित (transfer) करते हैं, जिससे फ्रोज़न दूध पिघलने की प्रक्रिया में तेजी आती है। कभी भी जमे हुए दूध को गर्म करके जल्दी से पिघलाने की कोशिश न करें। यह बात पक्की है कि यह प्रक्रिया दूध का सत्यानाश कर देगा तथा आपकी मेहनत पर पूरी तरह से पानी फेर देगा। दूध को गर्म करने से यह आसानी से पिघल जाता है या जल सकता है, और आखिर में आपको एक नीरस प्रॉडक्ट मिलेगा। इस तरह की परेशानियों से बचने के लिए नीचे कुछ सुझाव बताएं गए हैं:  फ्रीज़ किए गए दूध को रूम टेम्परेचर पर न रखें। फ्रोज़न दूध को माइक्रोवेव में न पिघलाएं। फ्रोज़न दूध को गर्म पानी में न पिघलाएं। फ्रीज़ किए गए दूध को बर्तन या पैन में डालकर स्टोव पर न पिघलाएं। फ्रोज़न दूध को धूप में न पिघलाएं।
दूध को प्रसारित (expand) होने के लिए जगह रखें: कंटेनर पर तारीख लिखें: दूध के कंटेनर को फ्रीज़र में रखें: दूध को 2 से 3 महीने तक स्टोर करें: आइस क्यूब ट्रे में दूध फ्रीज़ करने का विचार करें: फ्रीज़ किए गए दूध को पिघलाने के बाद 5 से 7 दिन के अंदर इस्तेमाल करें: वैकल्पिक तौर पर, आप ब्लेंडर का इस्तेमाल करें: दूध के थोड़े अलग टेक्सचर को देखकर आप निराश न हों: दूध को फ्रिज में पिघलाएं: दूध को जल्दी से पिघलाने के लिए इसे ठंडे पानी में डुबोएं: फ्रोज़न दूध को पिघलाने के लिए उसे गर्म न करें:
https://www.wikihow.com/Freeze-Milk https://www.wikihow.com/Freeze-Milk https://www.wikihow.com/Freeze-Milk
Freezing Your Milk Serving Frozen Milk Thawing Your Milk